พอดีอยากทราบว่า ถ้าจะมีอะไรกันช่วงตกไข่ จำเป็นต้องทานยาคุมกำเนิดก่อนมั้ยครับ พอดีแฟนจะมาหาเดือนหน้าช่วงที่แฟนไข่ตกพอดี ปกติผมก็ป้องกันด้วยการใส่ถุงอยู่แล้ว แต่อยากทราบว่าควรกินยาคุมแบบแผงด้วยมั้ยครับ
สวัสดีค่ะ การมีเพศสัมพันธ์โดยใช้ถุงยางอนามัยนั้น หากใช้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2%แต่หากต้องการให้โอกาสในการตั้งครรภ์มีน้อยลงไป ก็ต้องใช้วิธีการคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%ทั้งนี้ หากต้องการที่จะทานยาคุม ควรเริ่มทานภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ก็ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะ